Nõukogu eesistuja nimetab isiku, kes on volitatud Euroopa Liidu nimel ja kooskõlas lepingu artikli 14 lõikega 1 teatama menetluste lõpuleviimisest, et väljendada liidu nõusolekut end lepinguga siduda.

(4)Vastavalt aluslepingu artikli 218 lõikele 7 on asjakohane, et nõukogu volitaks komisjoni kiitma liidu nimel heaks ühiskomitees võetavat seisukohta lepingu I lisa ja III–VI lisa kavandatud muudatuste kohta.

(2)Kavandatava lepingu eesmärk on saavutada geograafiliste tähiste võimalikult kõrge kaitsetase ning pakkuda vahendeid, et võidelda pettuse ja geograafiliste tähiste väärkasutamise vastu.

(1)Vastavalt nõukogu otsusele (EL) 2020/… allkirjastati Euroopa Liidu ja Hiina Rahvavabariigi valitsuse vaheline geograafiliste tähiste alast koostööd ja nende tähiste kaitset käsitlev leping PP KK AAAA, tingimusel et see sõlmitakse hilisemal kuupäeval.

Käesolev ettepanek on kooskõlas ELi toimimise lepingu artikliga 218, millega nähakse ette, et otsused rahvusvaheliste lepingute kohta võtab vastu nõukogu. Käesolevas ettepanekus esitatud eesmärgi saavutamiseks ei ole võimalik kasutada muud õiguslikku vahendit.

Peale selle on lisatud õigusliku alusena ELi toimimise lepingu artikli 218 lõige 7, mille kohaselt võib nõukogu volitada komisjoni kiitma heaks liidu seisukohta ELi ja Hiina vahelise geograafilisi tähiseid käsitleva lepingu teatavate muudatuste osas, arvestades, et kõnealuses lepingus on sätestatud kiirendatud ja/või lihtsustatud menetlused selliste muudatuste heakskiitmiseks.

Geograafilisi tähiseid käsitleva kahepoolse lepingu sõlmimine Hiina Rahvavabariigiga on kooskõlas ELi välistegevusega ja eelkõige liidu eesmärkidega, mis on seotud ELi strateegiaga geograafiliste tähiste poliitika edendamiseks.

Lepingu sõlmimine on kooskõlas ELi üldstrateegiaga ELi geograafiliste tähiste poliitika edendamiseks. Algatuse eesmärk on tagada vähemalt TRIPS+ artikli 23 tasemel kõrgetasemeline kaitse ELi geograafiliste tähiste loetelule Hiina Rahvavabariigis ja Hiina geograafilistele tähistele ELis. Algatus annab geograafilisi tähiseid kandvate toodete tootjatele konkurentsieelise.

EUROOPA KOMISJON Brüssel,27.5.2020 COM(2020) 213 final LISA järgmise dokumendi juurde: Ettepanek:



NÕUKOGU OTSUS Euroopa Liidu ja Hiina Rahvavabariigi valitsuse vahelise geograafiliste tähiste alast koostööd ja nende tähiste kaitset käsitleva lepingu Euroopa Liidu nimel sõlmimise kohta



LISA EUROOPA LIIDU JA HIINA RAHVAVABARIIGI VALITSUSE VAHELINE

GEOGRAAFILISTE TÄHISTE ALAST KOOSTÖÖD JA NENDE TÄHISTE KAITSET KÄSITLEV

LEPING [PROJEKT] HIINA RAHVAVABARIIGI VALITSUS ühelt poolt ja EUROOPA LIIT teiselt poolt, edaspidi koos „lepinguosalised“, VÕTTES ARVESSE lepinguosaliste soovi edendada sujuvat koostööd ja geograafiliste tähiste arengut, nagu on määratletud intellektuaalomandi õiguste kaubandusaspektide lepingu (TRIPS-leping) artikli 22 lõikes 1, ning soodustada lepinguosaliste territooriumilt pärit kõnealuste geograafiliste tähistega toodetega kauplemist, ON OTSUSTANUD SÕLMIDA KÄESOLEVA LEPINGU: Artikkel 1

Lepingu kohaldamisala 1.Käesolevat lepingut kohaldatakse lepinguosaliste territooriumilt pärit toodete geograafiliste tähistega seotud koostöö ja nende tähiste kaitse suhtes. 2.Lepinguosalised lepivad kokku, et kaaluvad käesoleva lepinguga hõlmatud geograafiliste tähiste kohaldamisala laiendamist pärast lepingu jõustumist selliste muude geograafiliste tähiste tooteklasside suhtes, mis ei kuulu artiklis 2 osutatud õigusaktide kohaldamisalasse, eelkõige käsitöötoodete suhtes, võttes arvesse lepinguosaliste õigusloome arengut. Artikli 1 lõike 2 esimeses lõigus osutatud eesmärgil on lepinguosalised lisanud VII lisasse nimetused, mis tähistavad nende territooriumilt pärit ja seal kaitstud tooteid, mida käesoleva lepingu kaitse ulatuse laiendamisel kaitstakse eelisjärjekorras käesoleva lepingu artiklis 3 sätestatud korras. Lepinguosalised vaatavad käesoleva lepingu kohaldamisala laiendamisel tehtud edusammud läbi kahe aasta jooksul alates käesoleva lepingu jõustumisest ning seejärel vaatavad nad need läbi iga kahe aasta järel. Artikkel 2

Kehtestatud geograafilised tähised 1.Lepinguosalised järeldavad, et nende asjakohaste õigusaktidega, mis on loetletud käesoleva lepingu I lisas, kehtestatakse TRIPS-lepingu artikli 22 lõikes 1 määratletud geograafiliste tähiste registreerimise ja kaitse menetluse olulised osad. Lepinguosalised lepivad kokku, et artikli 2 lõike 1 esimeses lõigus osutatud olulised osad on järgmised: (a)üks või mitu registrit, milles on loetletud asjaomasel territooriumil kaitstud geograafilised tähised; (b)haldusmenetlus, millega tõendatakse, et geograafiline tähis näitab, et kaup on pärit ühe lepinguosalise territooriumilt, piirkonnast või paikkonnast, kui kauba kvaliteet, maine või muu omadus on olulisel määral seostatav kauba geograafilise päritoluga;

(c)nõue, mille kohaselt registreeritud nimetus peab vastama konkreetsele tootele või konkreetsetele toodetele, mille kohta on koostatud spetsifikaat, mida võib muuta üksnes nõuetekohast haldusmenetlust rakendades; (d)tootmise suhtes kohaldatavad kontrollisätted; (e)registreeritud nimetuste kaitse tagamine avaliku sektori asutuste asjakohaste haldusmeetmete abil; (f)geograafilises piirkonnas tegutseva ja kontrollisüsteemi järgiva tootja õigus turustada kaitstud nimetusega märgistatud tooteid, juhul kui tootja tooted vastavad kehtivatele spetsifikaatidele; (g)vastuväidete esitamise menetlus, mis võimaldab arvesse võtta nimetuste varasemate kasutajate seaduslikke huve, olenemata sellest, kas kõnealused nimetused on intellektuaalomandina kaitstud või mitte. 2.Olles läbi vaadanud II lisas sätestatud vormis esitatud spetsifikaadid III lisas loetletud Hiina Rahvavabariigi geograafiliste tähiste kohta, mille Hiina Rahvavabariik on registreerinud oma I lisas loetletud õigusaktide alusel, kohustub Euroopa Liit kaitsma kõnealuseid geograafilisi tähiseid vastavalt käesolevas lepingus sätestatud kaitsetasemele. 3.Olles läbi vaadanud II lisas sätestatud vormis esitatud spetsifikaadid IV lisas loetletud Euroopa Liidu geograafiliste tähiste kohta, mille Euroopa Liit on registreerinud I lisas loetletud õigusaktide alusel, kohustub Hiina Rahvavabariik kaitsma kõnealuseid geograafilisi tähiseid vastavalt käesolevas lepingus sätestatud kaitsetasemele. 4.Käesoleva artikli kohaldamine ei piira lepinguosaliste mis tahes varasemaid kohustusi, mis tulenevad TRIPS-lepingu artikli 3 kohaldamisest seoses võrdse kohtlemisega. Artikkel 3

Geograafiliste tähiste lisamine 1.V või VI lisas loetletud geograafiliste tähiste puhul lepivad lepinguosalised kokku, et neid menetletakse vastavalt käesoleva lepingu tingimustele esimese nelja aasta jooksul pärast käesoleva lepingu jõustumist. 2.III ja IV lisas esitatud geograafiliste tähiste loetelude täienduste suhtes kohaldatakse pärast II lisas sätestatud vormis esitatud spetsifikaatide läbivaatamist artikli 10 lõikes 3 osutatud asjakohaseid menetlusi. Artikkel 4

Geograafiliste tähiste kaitse ulatus 1.Lepinguosalised kaitsevad III või IV lisas loetletud geograafilisi tähiseid, sealhulgas vastavalt käesoleva lepingu artiklile 3 lisadesse lisatud geograafilisi tähiseid järgmise eest: (a)kõigi selliste kauba tähistamise või tutvustamise viiside eest, mis näitavad või lubavad oletada, et kõnealune kaup pärineb mujalt kui sellest geograafilisest piirkonnast, kust see tegelikult on pärit, eksitades üldsust kauba geograafilise päritolu suhtes; (b)sellise geograafilise tähise mis tahes kasutamise eest, mis identifitseerib kauba identse või sarnase kaubana, mis ei ole pärit kõnealusel geograafilisel tähisel märgitud geograafilisest piirkonnast, isegi kui kauba tegelik päritolu on märgitud või kui kõnealust geograafilist tähist kasutatakse tõlkes, transkriptsioonis või transliteratsioonis või kui sellele on lisatud selliseid sõnu nagu „liik“, „tüüp“, „laad“, „imitatsioon“ või muid selletaolisi väljendeid; (c)sellise geograafilise tähise mis tahes kasutamise eest, mis identifitseerib identset või sarnast kaupa, mis ei vasta kaitstud nimetuse spetsifikaadile. 2.Täielikult või osaliselt homonüümsete geograafiliste tähiste puhul tagatakse kaitse igale tähisele. Siiski ei kaitsta geograafilist tähist, mis hoolimata sellest, et see on kaupade päritoluterritooriumi, -piirkonna või -koha osas sõna-sõnalt tõene, tekitab üldsuses vale arusaama, et kaubad on pärit muult territooriumilt. . Mõlemad lepinguosalised konsulteerivad võimaluse korral teise lepinguosalisega enne, kui nad määravad kindlaks otstarbekad tingimused, mille alusel asjaomaseid homonüümseid tähiseid üksteisest eristada, võttes arvesse vajadust tagada asjaomaste tootjate õiglane kohtlemine ja tarbijate eksitamise vältimine. 3.Seoses geograafiliste tähiste lisamisega vastavalt artiklile 3 ei nõuta lepinguosaliselt, et ta kaitseks geograafilise tähisena nimetust, mis on vastuolus taimesordi või loomatõu nimetusega ning mis võib seetõttu eksitada tarbijat toote tegeliku päritolu osas. 4.Kui üks lepinguosaline teeb kolmanda riigiga läbirääkimiste kontekstis ettepaneku kõnealuse kolmanda riigi geograafilise tähise kaitsmiseks ning see nimetus on homonüümne teise lepinguosalise geograafilise tähisega, mis on käesoleva lepinguga kaitstud, teatatakse sellest viimasele, andes talle võimaluse esitada märkusi enne nimetuse kaitse alla võtmist.

5.Vastavalt käesolevale lepingule ei ole lepinguosalisel kohustust kaitsta teise lepinguosalise geograafilisi tähiseid või traditsioonilisi märkeid, mis ei ole kaitstud või mille kaitsmine on lõpetatud nende päritoluriigis või mille kasutamisest selles riigis on loobutud. Lepinguosalised teavitavad üksteist, kui mõnda geograafilist tähist selle päritoluriigis enam ei kaitsta või mille kasutamisest selles riigis on loobutud. 6.Käesolev leping piira mingil viisil ühegi isiku õigust kasutada äritegevuses enda või oma ärialase eelkäija nime, välja arvatud juhul, kui seda nime kasutatakse tarbijaid eksitaval viisil. Artikkel 5

Geograafiliste tähiste kaitse reguleerimisala 1.Käesoleva lepingu alusel kaitstud geograafilist tähist võib kasutada mis tahes õiguspärase toote puhul, mis vastab kõnealuse geograafilise tähise spetsifikaadile ja järgib kõigi selle lepinguosalise asjakohaste õigusaktide nõudeid, kust I lisas loetletud geograafiline tähis pärineb. 2.Kui geograafiline tähis on käesoleva lepingu alusel kaitstud, võivad selle geograafilise tähisega hõlmatud tooted kanda teise lepinguosalise territooriumil asuva geograafilise tähise ametlikke sümboleid kooskõlas I lisas loetletud asjakohaste õigusaktidega. III lisas loetletud geograafilised tähised lisatakse asjaomasesse ELi registrisse käesoleva lepingu jõustumise kuupäeva seisuga. Käesoleva lepingu alusel kaitstud geograafilise tähisega hõlmatud tooted, mis on loetletud III lisas, sealhulgas käesoleva lepingu artikli 3 kohaselt III lisasse kantud geograafilised tähised, võivad kanda Euroopa sümbolit, mis liidu territooriumil vastab kaitstud päritolunimetusele või kaitstud geograafilisele tähisele. Pärast iga üksikjuhtumi eraldi hindamist otsustab EL kanda III lisas loetletud geograafilised tähised, sealhulgas käesoleva lepingu artikli 3 kohaselt III lisasse kantud geograafilised tähised, asjaomasesse ELi registrisse kas kaitstud päritolunimetusena või kaitstud geograafilise tähisena. Need geograafilised tähised kantakse registrisse asjaomase otsuse kohaldamise kuupäeva seisuga. IV lisas loetletud geograafiliste tähiste puhul võib kasutada sümboleid, mis vastavad Hiina Rahvavabariigi õigusaktides sätestatud geograafilistele tähistele. Kui geograafiline tähis on käesoleva lepingu alusel kaitstud, võivad selle geograafilise tähisega hõlmatud tooted kanda teise lepinguosalise territooriumil ametlikke sümboleid vastavalt I lisas loetletud selle lepinguosalise õigusaktidele, kust toode pärineb, tingimusel et teise lepinguosalise üldised märgistamisnõuded on täidetud. Käesolev lõige ei piira kummagi lepinguosalise õigust võtta vastu või säilitada süsteem, millega lubatakse kasutada tema territooriumilt pärit geograafiliste tähiste ametlikke sümboleid. 3.Kui geograafiline tähis on käesoleva lepingu alusel kaitstud, ei ole sellise kaitstud nimetuse kasutamiseks ühegi kasutaja poolt teise lepinguosalise territooriumil vaja kasutajate halduslikku heakskiitu ega täiendavaid haldustasusid. Geograafilise tähise õiguste omajat või kontrolliasutust julgustatakse esitama kasutajate loetelu teise lepinguosalise pädevatele asutustele, et hõlbustada käesoleva lepingu kohast jõustamist. Artikkel 6

Seos kaubamärkidega 1.Lepinguosalised keelduvad kooskõlas oma vastavate eeskirjadega ex officio või huvitatud isiku taotlusel geograafilisest tähisest või selle tõlkest või transkriptsioonist koosneva kaubamärgi registreerimisest või tunnistavad selle kehtetuks identsete või sarnaste toodete puhul, mis ei ole kõnealuses geograafilises tähises osutatud päritolu, tingimusel et asjaomasel territooriumil on kaubamärgi registreerimise taotlus on esitatud pärast III või IV lisas loetletud geograafiliste tähiste kaitse alla võtmise kuupäeva või pärast käesoleva lepingu artiklis 3 osutatud geograafiliste tähiste kaitse taotluse esitamise kuupäeva. 2.Samuti keelduvad lepinguosalised huvitatud poole taotlusel registreerimast kaubamärki või tunnistavad selle kehtetuks, kui kaubamärk näitab, et kõnealune kaup pärineb identsete või sarnaste toodete puhul tegelikust päritolukohast erinevast geograafilisest piirkonnast, tingimusel et kaubamärgi registreerimise taotlus on esitatud asjaomasel territooriumil pärast III või IV lisas loetletud geograafiliste tähiste kaitse alla võtmise kuupäeva või pärast käesoleva lepingu artiklis 3 osutatud geograafiliste tähiste kaitse taotluse esitamise kuupäeva. 3.Vastavalt käesolevale lepingule ei ole lepinguosalisel kohustust kaitsta teise lepinguosalise geograafilist tähist käesoleva lepingu alusel juhul, kui see võib kaubamärgi mainet ja tuntust arvesse võttes tarbijat toote tegeliku olemuse suhtes eksitada. 4.Käesoleva lepinguga III ja IV lisas loetletud geograafilistele tähistele antav kaitse ei piira sellise kaubamärgi jätkuvat kasutamist ja pikendamist, mida heas usus on taotletud, registreeritud või kasutamise käigus kehtestatud, kui selline võimalus on asjaomase lepinguosalise õigusaktidega ette nähtud, enne III või IV lisas loetletud geograafiliste tähiste kaitse alla võtmise kuupäeva või enne käesoleva lepingu artiklis 3 osutatud geograafiliste tähiste kaitse taotluse esitamise kuupäeva. Artikli 6 lõike 4 esimeses lõigus osutatud kaubamärkide kasutamist võib jätkata ja nende kehtivust pikendada tingimusel, et kaubamärgi kehtetuks tunnistamine või tühistamine ei ole lepinguosaliste kaubamärke käsitlevate õigusaktide kohaselt põhjendatud. Geograafiliste tähiste kaitse võib olla ette nähtud muude õigusaktidega kui kaubamärke käsitlevad õigusaktid, näiteks õigusaktid, millega nähakse ette geograafiliste tähiste sui generis kaitse. Kaitse alla võtmise kuupäev ja kaitse taotluse esitamise kuupäev määratakse kindlaks vastavalt lõikele 5. 5.Käesoleva artikli lõigete 1, 2 ja 4 kohaldamisel on „kaitse alla võtmise kuupäev“ ja „kaitse taotluse esitamise kuupäev“ järgmised: –III või IV lisas loetletud geograafiliste tähiste puhul ei tohi kaitse alla võtmise kuupäev olla hilisem kui käesoleva lepingu jõustumise kuupäev; –V ja VI lisas osutatud geograafiliste tähiste puhul on kaitsetaotluse esitamise kuupäev käesoleva lepingu jõustumiskuupäev. Kaitse alla võtmise kuupäev ei tohi olla hilisem kui III või IV lisa asjaomase muudatuse jõustumise kuupäev.

–Artikli 3 lõikes 2 osutatud geograafiliste tähiste puhul käsitatakse geograafilise tähise kaitse eesmärgil avaldamise kuupäeva kõnealuse geograafilise tähise kaitse taotluse esitamise kuupäevana ja kaitse alla võtmise kuupäev ei ole hilisem kui III või IV lisa vastava muudatuse jõustumise kuupäev. 6.Käesoleva lepingu jõustumise kuupäeval V ja VI lisas loetletud geograafiliste tähiste puhul lükatakse tagasi kaubamärgid, mida on taotletud pärast käesoleva lepingu jõustumist ja mis vastavad ühele lõikes 1 osutatud olukorrale. Käesoleva lepingu jõustumise kuupäeval III lisas loetletud geograafiliste tähiste puhul eeldatakse, et Euroopa Liidus vastulause avaldamise kuupäeva ja käesoleva lepingu jõustumise kuupäeva vahelisel ajal taotletud kaubamärke, mis vastavad ühele lõikes 1 osutatud olukorrale, on taotletud pahauskselt. Käesoleva lepingu jõustumise kuupäeval IV lisas loetletud geograafiliste tähiste puhul lükatakse tagasi kaubamärgid, mida on taotletud Hiina Rahvavabariigis pärast 3. juunit 2017 ja mis vastavad ühele lõikes 1 osutatud olukorrale. Artikkel 7

Kaitse tagamine Lepinguosalised tagavad käesoleva lepinguga ettenähtud kaitse oma ametiasutuste asjakohaste meetmete abil. Nad tagavad kõnealuse kaitse ka huvitatud isiku taotluse korral. Käesolev artikkel ei piira huvitatud isikute õigust taotleda kohtulikku täitemenetlust. Artikkel 8

Üldised eeskirjad 1.Käesoleva lepingu sätteid kohaldatakse, ilma et see piiraks lepinguosaliste mis tahes varasemaid kohustusi, mis tulenevad geograafiliste tähiste kaitset ja nende jõustamist käsitlevatest rahvusvahelistest lepingutest. 2.III või IV lisas loetletud geograafilisi tähiseid kandvate toodete import, eksport ja turustamine toimub kooskõlas õigusnormidega, mida kohaldatakse selle lepinguosalise territooriumil, kus tooteid turustatakse. 3.Registreeritud tähiste spetsifikaatidest tulenevate küsimustega tegeleb artikli 10 kohaselt loodud ühiskomitee. 4.Teavet geograafiliste tähiste kohta, eelkõige II lisas sätestatud geograafilise tähise registreerimise spetsifikaate, sealhulgas kõiki tulevasi muudatusi vaatavad läbi ja kiidavad heaks lepinguosalise ametiasutused territooriumil, kust asjaomane geograafiline tähis pärineb. Artikkel 9

Läbipaistvus ja teabevahetus 1.Lepinguosalised peavad kas artikli 10 kohaselt loodud ühiskomitee kaudu või, juhul kui ühiskomitee istung ei toimu, otse kehtestatud kontaktpunktide kaudu ühendust kõigis käesoleva lepingu rakendamise ja toimimisega seotud küsimustes. Eelkõige võib lepinguosaline nõuda teiselt lepinguosaliselt teavet asjakohaste õigusnormide kohta, geograafiliste tähiste ja nende muudatuste kohta ning kontrollisätetega seotud kontaktpunktide kohta. Kontaktpunktid vastutavad ka lisades loetletud nimetustega seotud vajalike dokumentide kättesaamise eest. Lepinguosaline määrab kindlaks kontaktpunkti, mida kasutatakse lõikes 1 nimetatud küsimustes, ja edastab selle kohta teabe. Hiina Rahvavabariigi valitsuse puhul on kontaktpunktiks Hiina kaubandusministeeriumi lepingute ja õiguse osakond. Euroopa Liidu puhul on kontaktpunktiks Euroopa Komisjoni põllumajanduse ja maaelu arengu peadirektoraat. 2.Kumbki lepinguosaline võib teha üldsusele kättesaadavaks artikli 8 lõikes 4 osutatud teabe geograafiliste tähiste kohta, sealhulgas spetsifikaadi või selle kokkuvõtte, ning teise lepinguosalise käesoleva lepingu alusel kaitstud geograafilistele tähistele vastavate kontrollisätete kontaktpunktide kohta. Artikkel 10

Ühiskomitee 1.Lepinguosalised asutavad ühiskomitee, mis koosneb mõlema lepinguosalise esindajatest ja mille eesmärk on jälgida lepingu rakendamist ning tihendada omavahelist koostööd ja dialoogi geograafiliste tähiste valdkonnas. 2.Ühiskomitee võtab oma otsused vastu konsensuse alusel. Ühiskomitee määrab kindlaks oma kodukorra. Ta tuleb kokku vaheldumisi ELis ja Hiina Rahvavabariigis vähemalt kord aastas lepinguosaliste kokkulepitud ajal, kohas ja viisil (sealhulgas videokonverentsi vahendusel), ent hiljemalt 90 päeva jooksul alates taotluse esitamisest.

3.Samuti jälgib ühiskomitee käesoleva lepingu nõuetekohast toimimist ja võib arutada kõiki selle rakendamise ja toimimisega seotud küsimusi. Tema ülesanded on eelkõige järgmised: (a)I lisa muutmine seoses viidetega lepinguosalistes riikides kohaldatavale õigusele ning käesoleva lepingu muude lisade muutmine; (b)teabevahetus geograafiliste tähistega seonduvate õigusloome- ja poliitikaalaste muudatuste kohta ning muudes vastastikust huvi pakkuvates küsimustes geograafiliste tähiste valdkonnas; (c)teabevahetus geograafiliste tähiste kohta, et kaaluda nende kaitsmist vastavalt käesolevale lepingule. Artikkel 11

Koostöö Lepinguosalised nõustuvad tegema koostööd, et toetada käesoleva lepingu alusel võetud kohustuste täitmist. Koostööd tehakse järgmistes valdkondades (loetelu ei ole ammendav): (a)teabevahetus ühiskomitee toimimise toetamiseks; (b)jõustamisalaste kogemuste vahetamine teise lepinguosalise taotlusel; (c)suutlikkuse suurendamine, sealhulgas seoses kaitse tagamisega ning kaubamärkide ja geograafiliste tähiste vahelise suhtega; (d)teabevahetus, et optimeerida käesoleva lepingu toimimist, ning (e)geograafilisi tähiseid käsitleva teabe edendamine ja levitamine muu hulgas äriringkondades ja kodanikuühiskonnas ning tarbijate ja õiguste omajate üldise teadlikkuse suurendamine. Artikkel 12

Territoriaalne kohaldamisala Käesolevat lepingut kohaldatakse ühelt poolt nende territooriumide suhtes, kus kohaldatakse Euroopa Liidu lepingut ja Euroopa Liidu toimimise lepingut neis lepingutes sätestatud tingimustel, ja teiselt poolt kogu Hiina Rahvavabariigi tolliterritooriumi suhtes. Artikkel 13

Autentsed tekstid Käesolev leping on koostatud kahes eksemplaris standardses hiina keeles ja inglise keeles. See tõlgitakse ka bulgaaria, eesti, hispaania, hollandi, horvaadi, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keelde, kusjuures kõik tekstid on võrdselt autentsed. Tõlgendamisel tekkivate vastuolude korral on ülimuslikud hiina- ja ingliskeelne tekst. Artikkel 14

Jõustumine, muutmine ja lõpetamine 1.Käesolev leping jõustub teise kuu esimesel päeval pärast seda, kui lepinguosalistelt on diplomaatiliste kanalite kaudu saadud viimane kirjalik teade, milles kinnitatakse, et käesoleva lepingu jõustumiseks vajalikud asjakohased õiguslikud menetlused on lõpetatud. 2.Lepinguosalised võivad käesolevat lepingut muuta vastastikuse kirjaliku kokkuleppega. Käesoleva lepingu muudatus jõustub teise kuu esimesel päeval pärast seda, kui lepinguosalised on väljendanud oma kirjalikku nõusolekut. Lisade muudatused tehakse artikli 10 alusel loodud ühiskomitee otsusega. 3.Kumbki lepinguosaline võib käesoleva lepingu lõpetada, teatades sellest diplomaatiliste kanalite kaudu teisele lepinguosalisele kirjalikult üks aasta ette.





I LISA

Lepinguosaliste õigusaktid A osa

Hiina Rahvavabariigi õigusaktid Hiina Rahvavabariigi tsiviilõiguse üldsätted Hiina Rahvavabariigi kaubamärgiõigus Hiina Rahvavabariigi tootekvaliteedialased õigusaktid Hiina Rahvavabariigi õigusaktid standardimise kohta Hiina Rahvavabariigi põllumajandusalased õigusaktid Hiina Rahvavabariigi õigusaktid põllumajandustoodete kvaliteedi ja ohutuse kohta Hiina Rahvavabariigi kaubamärgiseaduse rakenduseeskirjad Ühiste või sertifitseerimisega seotud kaubamärkide registreerimise ja haldamise meetmed (endise riikliku tööstus- ja kaubandusameti määrus nr 6) Tuntud kaubamärkide tunnustamise ja kaitse eeskirjad (endise riikliku tööstus- ja kaubandusameti määrus nr 66) Geograafiliste tähiste kaitse eeskirjad (Hiina Rahvavabariigi endise kvaliteedikontrolli, inspekteerimise ja karantiini peavalitsuse määrus nr 78) Meetmed välismaiste geograafiliste tähistega seotud toodete kaitseks Põllumajandustoodete geograafiliste tähiste haldamise meetmed Välismaiste põllumajandustoodete geograafiliste tähiste registreerimise tsensori eeskirjad

B osa

Euroopa Liidu õigusaktid Euroopa Parlamendi ja nõukogu 21. novembri 2012. aasta määrus (EL) nr 1151/2012 põllumajandustoodete ja toidu kvaliteedikavade kohta Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, ning selle rakenduseeskirjad Euroopa Parlamendi ja nõukogu 26. veebruari 2014. aasta määrus (EL) nr 251/2014 aromatiseeritud veinitoodete määratlemise, kirjeldamise, esitlemise, märgistamise ja geograafiliste tähiste kaitse kohta ning nõukogu määruse (EMÜ) nr 1601/91 kehtetuks tunnistamise kohta

Euroopa Parlamendi ja nõukogu 17. aprilli 2019. aasta määrus (EL) 2019/787, milles käsitletakse piiritusjookide määratlemist, kirjeldamist, esitlemist ja märgistamist, piiritusjookide nimetuste kasutamist muude toiduainete esitlemisel ja märgistamisel, piiritusjookide geograafiliste tähiste kaitset ning põllumajandusliku päritoluga etüülalkoholi ja destillaatide kasutamist alkohoolsetes jookides ning millega tunnistatakse kehtetuks määrus (EÜ) nr 110/2008



II LISA

SPETSIFIKAAT

GEORGRAAFILISE TÄHISE REGISTREERIMISEKS 1. Geograafilise tähise nimi [Märkida päritoluriigis registreeritud nimetus või nimetused ja transkriptsioon, sealhulgas tõlge teavitamise eesmärgil] 2. Kaitstud nimetusega toote kategooria [See lepinguosaline, kelle territooriumilt toode pärineb, märgib kategooria, millesse geograafiline tähis tema siseriiklikes õigusaktides kuulub] 3. Taotleja [Sisestada taotleja/tootjarühma või -liidu nimi ja aadress] 4. Kaitse Hiinas / Euroopa Liidu päritoluliikmesriigis [Märkida varaseim kuupäev, mil asjaomane pädev asutus toote kaitse alla võtab, ja esitada tõend kaitse kohta] 5. Toote kirjeldus [Märkida nimetusega tähistatava lõpptoote lühikirjeldus (liik, kuju, kaal, suurus, värvus, maitse, füüsikalised ja/või keemilised omadused jne). Töödeldud toodete puhul esitada ka teave tooraine kohta. Veini ja kange alkohoolse joogi puhul esitada teave tooraine, alkoholisisalduse ja välimuse kohta. Veinide puhul märkida veiniviinamarjasort, kas tegemist on punase või valge veiniga ning kas tegemist on vaikse veini või vahuveiniga.] [Kaitstud päritolunimetuse registreerimiseks lisada viide asjaomastes Euroopa Liidu õigusaktides sööda (loomsete saaduste puhul) ja tooraine kohta sätestatud tingimuste järgimise kohta] 6. Geograafilise piirkonna täpne määratlus [Märkida geograafilise piirkonna piiritlemise kirjeldus ja kirjeldada konkreetseid tootmisetappe, mis peavad toimuma määratletud geograafilises piirkonnas.] [Kaitstud päritolunimetuse registreerimiseks lisada viide, mis näitab, et kogu tootmistegevus toimub geograafilises piirkonnas.] 7. Seos geograafilise piirkonnaga [Esitada geograafilise piirkonna ja toote konkreetse kvaliteedi, maine või muude omaduste vahelise seose lühikirjeldus; näiteks tuleks näidata, kuidas toote omadused tulenevad geograafilisest piirkonnast ning millised looduslikud (nt mullastiku- ja kliimatingimused), inimtekkelised ja muud elemendid (nt toote maine ja tootmistraditsioonid) annavad tootele selle eripära võrreldes muudes geograafilistes piirkondades toodetud sama kategooria toodetega.]